stanford-oval/wikipedia huggingface dataset:
Sri Lankan sisällissota
Sota > Sodan loppu

Hallitus virallisti voittonsa Tamilitiikereistä 17. kesäkuuta 2009 onnistuneen operaatio Wannin jälkeen, jossa Sri Lankan armeija onnistui saartamaan, hitaasti mutta varmasti, tykistön ja maajoukkojen avulla tamilisissit aivan saaren pohjoisosaan ja surmaamaan miltei koko Tamilitiikerien johtoportaan. Samassa yhteydessä sisseiltä takavarikoitiin paljon aseita mm. tankkeja, panssaroituja ajoneuvoja, räjähteitä, jopa pienoissukellusveneitä ja lentomateriaalia. Kansainvälinen yhteisö on harkinnut tutkinnan aloittamista operaatio Wannista epäiltyjen siviiliuhrien suuren määrän vuoksi.
Terrorismin vastaisessa sodassa pitkälti voimankäyttöön perustuvaa operaatio Wannia voidaan kuitenkin pitää menestyksenä, ja jotkut ovat epäilleet Kansainvälisen yhteisön puuttumista konfliktin tapahtumiin tämän vuoksi.
Sotarikosepäilyt

Sodan loppuvaiheissa kuoli ainakin 40 000 siviiliä saaren pohjoisosissa. Tamilitiikerit käyttivät siviilejä ihmiskilpinä ja pakottivat lapsia sotilaikseen. Hallitus puolestaan kehotti siviilejä suojautumaan rannan suoja-alueelle ja tulitti sitä sen jälkeen raskain asein.
Yhdysvallat on tehnyt aloitteen sodan ihmisoikeusrikosten kansainvälisestä tutkinnasta. Sri Lankan hallitukselta edellytetään kattavaa tutkimusta alkuvuonna 2014. Sri Lankan presidentti Mahinda Rajapaksan yksinvaltainen hallitus suhtautuu nihkeästi kansainväliseen rikostutkintaan. Myös australialaisen kansainvälisen rikosoikeuden asiantuntijakeskuksen mukaan sekä hallituksen että tamilikapinallisten syyllistymisestä sotarikoksiin on todisteita.
Asiantuntijoiden mukaan molempien puolten armeijat noudattivat johtajiensa käskyjä. Tamilien johtaja Velupillai Prabhakaran varmisti tämän julmuudella.
Aiheesta muualla

Kuvia tai muita tiedostoja aiheesta Sri Lankan sisällissota Wikimedia Commonsissa
Robert Gustaf Niemi

Robert Gustaf Niemi (1836 – 1897) oli suomalainen maanviljelijä ja valtiopäivämies.
Ratsutilallinen, hevosten kasvattaja Niemi Jämsästä oli talonpoikaissäädyssä Jämsän tuomiokunnan edustaja valtiopäivillä 1872.
Takalanlammi (Isolampi)

| Takalanlammi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°22′55″N, 24°24′06″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Pienilampeen 
Järvinumero:  35.483.1.034
Mittaustietoja
Pinnankorkeus:  149,3 m  
Rantaviiva:  2,676 km  
Pinta-ala:  15,823 ha  
Saaria:  ei saaria 
 fiTakalanlammi 
Takalanlammi  on Keski-Suomessa Keuruulla Kömin kylän lähellä sijaitseva lampi. Takalanlampia on kaksi, joista tämä on itäinen. Lampea on kutsuttu myös nimellä Isolampi.
Maantietoa

Lammen pinta-ala on 15,8 hehtaaria, se on 800 metriä pitkä ja 400 metriä leveä. Lammella ei ole kartan mukaan saaria.  Sen rantaviivan pituus on 2,7 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Lammen vedenpinnan korkeus on 149,3 metriä mpy.
Sultingsträsk

| Sultingsträsk |
| --- | --- |
Valtiot:  Suomi 
Paikkakunta:  Espoo
Koordinaatit:  60°16′18″N, 24°37′21″E
Mittaustietoja
Pinnankorkeus:  81,3 m 
Pinta-ala:  0,008 km²
 fiSultingsträsk 
Sultingsträsk on noin 80 aarin laajuinen metsälampi luoteisessa Espoossa. Virallisen kaupunginosajaon mukaan se sijaitsee Nuuksiossa. Nuuksion Pitkäjärvi sijaitsee Sultingsträskin länsipuolella ja Bodominjärvi kaakkoispuolella. Pohjoisessa lähin naapurijärvi on Velskolan Pitkäjärvi. Muutama sata metriä Sultingsträskistä länteen sijaitsee Hynkänlampi ja etelässä on useita pieniä vakavesiä, kuten Lintulampi ja Malmilampi.
Sultingsträsk sijaitsee Espoonjoen valuma-alueella, joka on kolmannen jakovaiheen vesistöalue Suomenlahden rannikkoalueen päävesistössä.
Sultingsträskistä käytetään toisinaan epävirallista suomenkielistä nimeä Sulalampi. Espoon karttapalvelu ei tunnista kyseistä nimeä. Järviwikin mukaan Rovaniemellä on runsaan neljän hehtaarin laajuinen Sulalampi.
Aiheesta muualla

Paikkatietoalusta: Sultingsträsk
Taiwan Relations Act

Taiwan Relations Act (suom. "Taiwanin suhteiden laki", lyh. TRA) on Yhdysvaltain kongressin vuonna 1979 säätämä laki, joka säätelee Yhdysvaltojen ja Kiinan tasavallan, eli Taiwanin, välistä suhdetta, sillä mailla ei virallisesti ole diplomaattisuhteita.
Tausta

Presidentti Jimmy Carter ilmoitti 15. joulukuuta 1978, että maa katkaisee diplomaattiset suhteet Kiinan tasavallan kanssa ja tunnustaa vastedes Kiinan kansantasavallan (tästä lähtien Kiina). Yhdysvallat ilmoitti, että se lakkauttaa vuonna 1954 solmiman puolustusliittonsa Taiwanin kanssa vuoden kuluessa. Se, millaiseksi suhde Taiwaniin muodostuisi tämän jälkeen jäi kuitenkin avoimeksi. Kyseessä oli ensimmäinen (ja toistaiseksi ainoa) kerta, kun Yhdysvallat katkaisee suhteet johonkin kumppanimaahan, jonka kanssa sillä on puolustusliitto. Tammikuussa 1979 Carterin hallitus lähetti virallisen ehdotuksensa kongressille, jossa se pyysi säätämään lain, jolla määriteltäisiin uusi suhde Taiwaniin.
Yhdysvallat on kuitenkin diplomaattisten suhteiden katkaisun jälkeen katsonut Taiwanin olevan erityisen tärkeä osa demokratian kehitystä Itä-Aasiassa, minkä vuoksi se on pitänyt tärkeänä ylläpitää epävirallisiakin suhteita.
Keskeinen sisältö

TRA muodostaa laillisen pohjan epävirallisten diplomaattisuhteiden ylläpitämiseksi Taiwanin kanssa. Lain nojalla Yhdysvalloilla on velvollisuus huolehtia siitä, että Taiwanilla on tarvittavat valmiudet puolustaa itseään Kiinan hyökkäykseltä.
TRA:n sisältö voidaan jakaa karkeasti viiteen pääkohtaan:
Yhdysvallat kohtelee Taiwania niin kuin toista suvereenia valtiota, vaikkei tunnustakaan sitä virallisesti. Maat ylläpitävät epävirallisia suurlähetystöjä toistensa pääkaupungeissa.
Taiwan saa ostaa Yhdysvalloilta aseita itsepuolustustarkoituksiin; näiden laadusta ja määrästä tehdään päätös Yhdysvaltain puolustusministeriön suosituksen perusteella. Kaikki yritykset ratkaista Taiwanin asemaa koskevat kysymykset muutoin kuin rauhanomaisin keinoin tulkitaan vakavaksi uhaksi läntisen Tyynenmeren alueelle.
Taiwanin poissulkua kansainvälisistä organisaatioista ei tueta aktiivisesti.
Yhdysvaltain presidentti pitää kongressin tietoisena mahdollisista uhista Taiwanin sosioekonomiselle järjestelmälle, minkä jälkeen presidentti ja kongressi tekevät tarvittavan päätöksen.
Yhdysvallat pyrkii auttamaan Taiwania sen demokratiakehityksessä.
Keskeinen sisältö > Kuusi vakuutusta

Reaganin hallitus antoi Taiwanille vuonna 1982 ns. kuusi vakuutusta, jota ohjaavat ja täydentävät sitä, miten Yhdysvallat soveltaa TRA:ta. Näiden kuuden vakuutuksen mukaan Yhdysvallat ei:
aseta takarajaa sille, koska se lopettaa aseiden myynnin Taiwanille
muuta TRA:n sisältöä
ole yhteydessä Kiinaan ennen kuin tekisi päätöksen aseiden myynnistä Taiwanille
toimi neuvottelijana Taiwanin ja Kiinan välillä
muuta kantaansa, jonka mukaan kysymys Kiinan suvereniteetistä on vain kiinalaisten itsensä päätettävissä eikä painosta Taiwania neuvottelemaan Kiinan kanssa
tunnusta Taiwanin olevan osa Kiinan kansantasavaltaa
Käytäntö ja nykyaika

Yhdysvalloilla ei virallisesti ole suurlähetystöä Taiwanissa, mutta Taipeissa toimiva Taiwanin Amerikka-instituutti tarjoaa Yhdysvaltain suurlähetystöä vastaavat palvelut maan kansalaisille Taiwanissa. Instituutti on perustettu TRA:n nojalla ja virallisesti se on voittoatavoittelematon yhdistys.
Vuonna 2022 Yhdysvaltain senaatti alkoi säätämään lakia, jolla Yhdysvaltain suhteet Taiwaniin järjesteltäisiin osittain uudelleen. Taiwan Policy Act -nimisen lakialoitteen keskeinen sisältö on se, että Yhdysvallat lupaisi Taiwanille sotilasapua 4,5 miljardin dollarin edestä seuraavan neljän vuoden aikana sekä luokittelisi Taiwanin keskeiseksi ei-NATO:on kuuluvaksi kumppaniksi (engl. major non-NATO ally), minkä johdosta aseiden myynti Taiwaniin olisi lakiteknisesti helpompaa.
Robert Grondelaers

| Mitalit> Maa:   Belgia.Miesten pyöräily. Olympialaiset  | Mitalit> Maa:   Belgia.Miesten pyöräily. Olympialaiset  | Mitalit> Maa:   Belgia.Miesten pyöräily. Olympialaiset  | Maa:   Belgia> Miesten pyöräily. |
| --- | --- | --- | --- |
|  Kultaa | Helsinki 1952 | maantieajo, joukkuekilpailu |  |
|  Hopeaa | Helsinki 1952 | 190,4 km maantieajo, yksilökilpailu |  |
Robert Grondelaers (28. helmikuuta 1933 Opglabbeek – 22. elokuuta 1989 Opglabbeek) oli belgialainen maantiepyöräilijä, joka kilpaili vuoden 1952 kesäolympialaisissa Helsingissä. Hän oli mukana voittamassa kultaa maantieajon joukkuekilpailussa ja sai lisäksi yksilönä hopeaa.
Star Wars: Battlefront II (vuoden 2017 videopeli)

| Star Wars: Battlefront II |
| --- | --- |

Kehittäjä:  EA DICE
Julkaisija:  Electronic Arts
Jakelija:  Humble Store, Microsoft Store, Steam ja Epic Games Store
Ohjaaja:  Bernd Diemer
Tuottaja:   Paul Keslin  Craig McLeod  James Salt 
Suunnittelija:   Niklas Fegraeus  Linus Josephson 
Käsikirjoittaja:   Walt Williams  Mitch Dyer 
Taiteilija:  Andrew Hamilton
Säveltäjä:  Gordy Haab
Ohjelmoija:  Jonas Kjellström
Pelisarja:  Star Wars: Battlefront
Pelimoottori:  Frostbite 3
Julkaistu:  17. marraskuuta 2017
Lajityyppi:  kolmannen persoonan ammuntapeli, ensimmäisen persoonan ammuntapeli, tieteisfiktiopeli (en) ja avaruusoopperapeli (d)
Pelimuoto:  yksinpeli, moninpeli ja yhteistyömoodi
Ikäluokitus:  USK 16 
Alusta:  Microsoft Windows, PlayStation 4 ja Xbox One
Jakelumuoto:  Blu-ray-levy, optinen levy ja digitaalinen jakelu
Lisää peliartikkeleitaVideopelien teemasivulla
Infobox OK       : 
Star Wars: Battlefront II on Digital Illusionsin kehittämä ja Electronic Artsin julkaisema toimintapeli. Peli on julkaistu vuonna 2017 PlayStation 4:lle, Windowsille ja Xbox Onelle. Peli on jatkoa vuoden 2015 pelille Star Wars: Battlefront.
Peliä kohtaan on käynnistetty selvityksiä uhkapeleihin verrattavasta sisällöstä. Seurauksena Belgia on päättänyt kieltää nk. loot box-sisällön ja Havaiji tarkastelee mikrotransaktioiden kieltämistä. Tämän jälkeen EA ilmoitti, että mikrotransaktiot poistetaan toistaiseksi. Myöhemmin ne palautettiin sellaisessa muodossa, etteivät ne vaikuttaneet pelaamiseen, kuten kosmeettisina esineinä.
Peli sai julkaisusta lähtien säännöllisesti päivityksiä, jotka sisälsivät mm. uusia karttoja ja kulkuneuvoja. Viimeinen iso päivitys julkaistiin 29. huhtikuuta 2020, kun ilmoitettiin, että säännölliset päivitykset loppuvat.
Aiheesta muualla

Star Wars: Battlefront II MobyGamesissa (englanniksi)
Tähtien sota -videopelit
| --- | --- |
Toiminta:   The Empire Strikes Back (1982)  Return of the Jedi: Death Star Battle  Return of the Jedi: Ewok Adventure  Jedi Arena  Star Wars (1987)  Star Wars (1991)  Droids  The Empire Strikes Back (1992)  Super Star Wars  Super Star Wars: The Empire Strikes Back  Rebel Assault  Super Star Wars: Return of the Jedi  Shadows of the Empire  Rebel Assault II: The Hidden Empire  Masters of Teräs Käsi  Rogue Squadron  Demolition  Episode I: Battle for Naboo  Starfighter  Rogue Squadron II: Rogue Leader  Jedi Starfighter  The Clone Wars (2002)  Apprentice of the Force  Bounty Hunter  The New Droid Army  Rogue Squadron III: Rebel Strike  Flight of the Falcon  Kinect  Attack Squadrons (peruttu) 
Toimintaseikkailu:   Yoda Stories  Episode I: The Phantom Menace  Episode I: Jedi Power Battles  Episode I: Obi-Wan's Adventures  Obi-Wan  Episode II: Attack of the Clones  Lego Star Wars: The Video Game  Episode III: Revenge of the Sith  Lego Star Wars II: The Original Trilogy  Lethal Alliance  Lego Star Wars: The Complete Saga  The Force Unleashed  The Clone Wars – Jedi Alliance  The Clone Wars – Lightsaber Duels  The Clone Wars – Republic Heroes  The Force Unleashed II  Lego Star Wars III: The Clone Wars  1313 (peruttu)  Disney Infinity 3.0  Lego Star Wars: The Force Awakens  Jedi: Fallen Order  Lego Star Wars: The Skywalker Saga  Jedi: Survivor  Outlaws 
Ajopelit:   Episode I: Racer  Racer Arcade  Super Bombad Racing  Racer Revenge 
Roolipelit:   Galaxies  Knights of the Old Republic  Knights of the Old Republic II: The Sith Lords  The Old Republic  Uprising  Galaxy of Heroes 
Simulaatiopelit:   X-Wing  TIE Fighter  X-Wing vs. TIE Fighter  X-Wing Alliance  Droid Works  Squadrons 
Strategia:   Rebellion  Force Commander  Galactic Battlegrounds  Empire at War Forces of Corruption 
Ensimmäisen persoonan ammunta:   Dark Forces  Jedi Knight: Dark Forces II  Jedi Knight II: Jedi Outcast  Jedi Knight: Jedi Academy  Republic Commando 
Kolmannen persoonan ammunta:   Battlefront (2004)  Battlefront II (2005)  Battlefront: Renegade Squadron  Battlefront: Elite Squadron  Battlefront (2015)  Battlefront II (2017) 
Pulmapelit:   Angry Birds Star Wars  Angry Birds Star Wars II
Suomen Kuvanveistäjäliitto

| Suomen Kuvanveistäjäliitto ry |
| --- | --- |

Perustettu:  1910
Kotipaikka:  Helsinki
Jäsenmäärä:  450 jäsentä
Puheenjohtaja:  Sampo Malin
Hallitus:  Andy Best, Kalle Mustonen, Tiina Raitanen, Hermanni Saarinen, Jenni Tieaho
Aiheesta muualla
Sivusto
Infobox OKNimi-testi OK: 
Suomen Kuvanveistäjäliitto ry on vuonna 1910 perustettu, kuvanveistoa ja kolmiulotteista ilmaisua pääasiallisena välineenään käyttävien ammattikuvataiteilijoiden valtakunnallinen järjestö. Liitto edistää suomalaista kuvanveistotaidetta ja yleisön kiinnostusta kuvanveistoon. 
Suomen Kuvanveistäjäliittoon kuuluu 450 jäsentä.
Liitto ylläpitää galleria Sculptoria Helsingin keskustassa, joka on Suomen ainoa kuvanveistotaiteeseen keskittynyt nykytaidegalleria. Lisäksi liitto järjestää temaattisia näyttelyitä. Se myös julkaisee suomalaista kuvanveistotaidetta esitteleviä julkaisuja ja näyttelykatalogeja, sekä järjestää kuvanveistoon liittyviä tapahtumia. Liitto toimii myös alan asiantuntijana ja tiedottajana.
Kuvanveistäjäliitto on Suomen Taiteilijaseuran jäsenjärjestö.
Näyttelytoiminta

Liiton vuodesta 1979 lähtien ylläpitämä, Helsingin Etelärannassa sijaitseva Galleria Sculptor esittelee suomalaista kuvanveistotaidetta. Sculptor ylläpitää myös myyntikokoelmaa, jossa on esillä Suomen Kuvanveistäjäliiton jäsenten pienoisveistoksia. Myyntitilassa nostetaan myös jäsenistöstä kuukausittain esille Kuukauden taiteilija, jonka teoksiin ja tuotantoon näyttelyvieraan on mahdollista tutustua laajemmin. Kerran vuodessa Kaapelitehtaalla järjestetään TEOS-niminen teosvälitystapahtumaa yhteistyössä Suomen Taidegraafikoiden kanssa.
Liiton suurhanke Tila haltuun! -nykykuvanveistonäyttely avattiin lokakuussa 2015 Rovaniemen Korundissa. Näyttelyn kuratoi Uppsalan taidemuseon johtaja Daniel Werkmäster ja se esitteli 25 taiteilijan teoksia. Näyttely jatkoi liiton järjestämien suomalaisen kuvanveistotaiteen laajojen esittelyiden perinnettä. Korundia edelsi liiton 100-vuotisjuhlanäyttely Tähtihetkiä, joka järjestettiin v. 2010 Wäinö Aaltosen museossa. Näyttelyn kuratoivat kuvanveistäjä Pekka Jylhä ja museonjohtaja Päivi Kiiski.
Vuodesta 2013 lähtien liitto on ollut vuosittain mukana Tukholman Supermarket-messuilla, sekä järjestänyt muun muassa kutsuttuna näyttelyn Suomen Saksan-instituutissa Berliinissä ja avustanut Royal British Society of Sculptorsin pohjoismaista kuvanveistoa Lontoossa talvella 2015 esittelevän Skulptor-näyttelyn toteuttamisessa.
Liiton historiaa

Lokakuun 10. päivä 1910 kokoontui joukko kuvanveistäjiä Felix Nylundin aloitteesta keskustelemaan oman yhdistyksen perustamisesta kuvanveistäjille. Liiton puheenjohtajaksi valittiin Felix Nylund, varapuheenjohtajaksi Johannes Haapasalo, raha-asioiden hoitajaksi Viktor Malmberg, sihteeriksi Emil Cedercreutz, sekä varajäseniksi Emil Wikström ja Alpo Sailo. Muita perustaja jäseniä oli koko suomen vuosisadanvaihteen kuvanveiston kerma, muun muassa Yrjö Liipola, Walter Runeberg ja Ville Vallgren.
Tärkein syy perustamiselle oli itsenäisen aseman korostaminen taidemaalareihin nähden. Kuvanveistäjien mielestä veistotaide jäi tuolloin julkisissa näyttelyissä lapsipuolen asemaan. Nähtiin että niin kauan kuin kuvanveisto jäi näyttelyissä paitsioon, ei myöskään taideyleisö voinut muodostaa taiteenlajista kunnollista kokonaiskuvaa. Tämä puolestaan vaikutti suoraan myös veistäjien työtilanteeseen ja taloudelliseen asemaan. Liiton ensimmäisiin sääntöihin kirjattiinkin tehtäväksi lisätä tietämystä kuvanveistosta esitelmillä, sekä järjestämällä kilpailuja, joiden avulla saataisiin veistoksia julkisille paikoille. Tärkeänä tehtävänä nähtiin myös tuottaa Suomeen ulkomaisten kuvanveistäjien näyttelyitä.
Liiton historiaa > Puheenjohtajat

| --- | --- |
 Sampo Malin (2019–)  Anssi Pulkkinen (2016–2019)  Emma Helle (2015–2016)  Anna-Kaisa Ant-Wuorinen (2012–2014)  Maija Helasvuo (2009–2011)  Antero Toikka (2003–2008)  Jari Juvonen (2000–2002)  Jukka Vikberg (1997–1999)  Matti Nurminen (1994–1996)  Laila Pullinen (1990–1993)  Hannu Siren (1988–1990)  Ukri Merikanto (1984–1987)  Heikki Virolainen (1983–1984) :  Martti Aiha (1982–1983)  Raimo Heino (1973–1974)  Kari Juva (1971–1973, 1974–1981)  Heikki Häiväoja (1970)  Johan Finne (1962–1970)  Aimo Tukiainen (1961–1962)  Johannes Haapasalo (1954–1960)  Lauri Leppänen (1950–1954)  Eemil Halonen (1943–1950)  Gunnar Finne (1923–1924)  Emil Wikström (1919–1923, 1934–1943)  Ville Vallgren (1913–1919, 1924–1927)  Felix Nylund (1910–1913, 1927–1934)
Pro Sculptura -mitali

Suomen kuvanveistäjäliiton Pro Sculptura -kunniamitalia on myönnetty vuodesta 1960 lähtien erityisistä ansioista suomalaisen kuvanveistotaiteen edistämisessä. Kuvanveistäjien Heikki Varjan ja Kauko Räsäsen muotoilemassa mitalissa on kuvattuna vanhin Suomesta löydetty veistos, Huittisten hirvenpää, neoliittisen kauden suomalaisen tyypin vasarakirves, sekä taltta.
Kunnianosoitus on myönnetty seuraaville henkilöille tai yhteisöille: Wäinö Aaltonen, Arvo Aho, Marja-Leena Ahola, Veli Aine, Alko-yhtiöt, Marja-Liisa Bell, Bengt von Bonsdorff, Forsmanin kiviveistämö, Göran Green, Maire Gullichsen, Roger Gustafsson, Arttu Halonen, presidentti Tarja Halonen, Essi Renvall, Raimo ja Raini Heino, Helsingin kaupungin taidemuseo, Helsingin Saskiat ry, Helsingin Taidehalli, Jaakko Hemmi, Sara Hildén, Armas Hutri, Hyvinkään kaupunki, Maaretta Jaukkuri, Esko Julin, Yrjö Jäntti, Otso Kantokorpi, Kai Kartio, Urho Kekkonen, Eino Koistinen, Erkki Koponen, Kotkan kaupungin veistospuisto, Erik Kråkström, Väinö Kärkkäinen, Aune Laaksonen, Laura Luostarinen, Loimaan Kivi Ky., Jorma K. Miettinen, Esko Nieminen, Henna ja Pertti Niemistö, Jaakko Numminen, Olli Närvä, Oulun veistoskatu, Oula Pakkala, Juhani Pallasmaa, F. Pehrman, Leena Peltola, Kari Poutasuo, Raimo Utriaisen taidesäätiö, Eero Rantanen, Jenny Rapp, Yrjö Rosola, Aarno Ruusuvuori, Eino Rämänen, Saastamoisen säätiö, Sakari Saarikivi, Matti Saarinen, Jaakko Salminen, Sara Hildénin taidemuseo, Marketta Seppälä, Ulla Shackleton, Suomen Kulttuurirahasto, Suomen Mitalitaiteen Kilta, Tampereen kaupunki, Henry Tanninen, Jorma Tissari, Aimo Tukiainen, Kalervo Tuukanen, Työväen Sivistysliitto, Olli Valkonen, E. J. Vehmas, Pauli Venäläinen, Matti Viherjuuri, Lauri Viljanen, Jouko Voionmaa, Jukka Vikberg, Vexi Salmi.
Vuonna 2015 mitali myönnettiin Mitalitaiteen Killan puheenjohtaja Ilkka Voionmaalle.
Kirjallisuutta

Skulptur.  (Julkaistu ”Contemporary Sculpture from Denmark, Finland, Iceland, Norway, and Sweden” näyttelyn yhteydessä)  Ostfildern:  Hatje Cantz Verlag, 2015.  ISBN 978-3-7757-4043-2.
Aiheesta muualla

Suomen Kuvanveistäjäliitto ry
Sulttaani Ahmedin moskeija

| Sulttaani Ahmedin moskeija> Sultanahmet Camii |
| --- | --- |
 Sininen moskeija Istanbulissa.
Sijainti:  Istanbul, Turkki
Koordinaatit:  41°00′19″N, 28°58′36″E
Rakennustyyppi:  moskeija
Rakennustyöt aloitettu:  1609
Valmistumisvuosi:  1616
Suunnittelija:  Sedefkar Mehmet Ağa
Rakennuttaja:  Ahmed I
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sulttaani Ahmedin moskeija (myös Sininen moskeija; turk. Sultanahmet camii) on moskeija Istanbulissa Turkissa. Se on Turkin kansallismoskeija ja yksi niistä moskeijoista, joista käytetään nimitystä Sininen moskeija, sillä niiden sisusta on verhoiltu sinisillä laatoilla. Se on rakennettu vuosina 1609–1616 Ahmed I:n valtakaudella Jumalan lepyttämiseksi kehnon sotaonnen jälkeen. Kuten moskeijoissa usein, sielläkin on sen perustajan hauta, koraanikoulu eli madrassa ja vierasmaja. Sulttaani Ahmedin moskeija on Istanbulin merkittävimpiä nähtävyyksiä.
Moskeija sisältä
Moskeijassa on rakennusajankohtaan nähden poikkeuksellisesti kuusi minareettia, kun vain Mekan Kaabassa niitä oli kuusi; yleensä niitä oli kaksi tai neljä. Pöyhkeydestä moitittu sulttaani Ahmed rakennutti siksi Kaabaan seitsemännen. Moskeijan suunnitteli Mehmet Aga, ja sen rakentaminen kesti seitsemän vuotta.
Siniseen moskeijaan mahtuu noin 10 000 rukoilijaa ja moskeija on yhä Euroopan suurimpia. Esimerkiksi 400 vuotta nuorempi Groznyin Ahmat Kadyrovin moskeija Tšetšenian sydän on kooltaan samaa luokkaa, samoin kuin eräät muut uudemmat moskeijat. Näitä suurempia ovat esimerkiksi Rooman moskeija ja Dagestanin Mahatškalan suuri moskeija.
Aiheesta muualla

Kuvia tai muita tiedostoja aiheesta Sulttaani Ahmedin moskeija Wikimedia Commonsissa
Tadžikistan talviolympialaisissa 2014

Tadžikistan osallistui Sotšin talviolympialaisiin 2014. Joukkue koostui yhdestä urheilijasta, joka kilpaili alppihiihdossa.
Alppihiihto

| Urheilija | Laji | Aika | Sijoitus |
| --- | --- | --- | --- |
| Ališer Kudratov | Pujottelu | – | kesk. |
Romanian europarlamenttivaalit 2019

Romanian europarlamenttivaalit 2019 järjestettiin 26. toukokuuta 2019, ja ne olivat osa vuoden 2019 europarlamenttivaaleja koko unionin alueella. Vaaleissa valittiin 32 europarlamentaarikkoa kaudeksi 2019–2024.
Robert Gustaf Ivar Blåfield

Kenraalimajuri Ivar Blåfield (1886–1889)
Robert Gustaf Ivar Blåfield (23. maaliskuuta 1829 Sääksmäki – 28. joulukuuta 1889 Vaasa) oli suomalainen Venäjän keisarikunnan armeijan kenraaliluutnantti ja valtiopäivämies.
Blåfieldin vanhemmat olivat kihlakunnantuomari Carl Johan Blåfield ja Aurora Fredrika Johanna Ramsay ja puolisot 1860–1864 Maria Lovisa Utter ja vuodesta 1865 Nadezhda (Nadine) Ivanovna Gerasimova. Blåfield tuli Haminan kadettikouluun 1842 ja valmistui sieltä kurssinsa priimuksena. Hänet ylennettiin vänrikiksi 1848, aliluutnantiksi 1849, luutnantiksi 1852, alikapteeniksi 1854, kapteeniksi 1858, everstiluutnantiksi 1861 ja everstiksi 1863. Krimin sodassa Blåfield osallistui Suomen rannikon puolustustaisteluihin 1854–1855. Sodan jälkeen hän palveli pataljoonan ja jalkaväkirykmentin komentajana Suomeen sijoitetuissa joukko-osastoissa. Kenraalimajuriksi vuonna 1873 tultuaan Blåfield toimi kolmen eri prikaatin komentajana, osallistuen myös Turkin sotaan 1877–1878. Sodan jälkeen vuonna 1881 hänestä tuli jalkaväkidivisioonan komentaja vuoteen 1884, jolloin hänet siirrettiin armeijan jalkaväen reserviin. Kenraaliluutnantiksi toukokuussa 1883 ylennetty Blåfield erosi sotapalveluksesta lokakuussa 1884. Hän osallistui sukunsa edustajana aatelissäädyssä valtiopäiville 1885 ja toimi kesästä 1886 Vaasan läänissä 1. kutsuntapiirin sotakomissaarina, aina kuolemaansa saakka.
Tapinocephalidae

| Tapinocephalidae |
| --- | --- |
 Ulemosaurus
 Permikausi Word-vaihe–Capitan-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Alalahko::  †Dinocephalia
Kladi::  †Tapinocephalia
Heimo::  †Tapinocephalidae  Lydekker, 1890
Katso myös
   Tapinocephalidae Wikispeciesissä   Tapinocephalidae Commonsissa 
Infobox OKNimi-testi OK: 
Tapinocephalidae on sukupuuttoon kuollut Dinocephalia-alalahkoon kuuluva terapsidien heimo. Siihen kuuluu suuria kasveja syöneitä eläimiä, joiden paino vaihteli 500 kilosta yli tonnin painoisiin. Niiden fossiileja on löydetty Venäjältä ja Etelä-Afrikasta. Heimon lajit elivät keskisen permikauden aikana, ja hävisivät ennen permikauden lopun massasukupuuttoa.